**до**

**Собрание на ФК Куманово**

**Годишна програма на фото клуб Куманово за 2015 година**

**Изложби на уметничка фотографија**

Фото клуб Куманово од Куманово и во 2015 година има за цел да ја продолжи традицијата на организирање на изложби на уметничка фотографија.

**Самостојна изложа на фотографии ГАРИК АВЕРСАН**

Во фебруари е планирано да организираме самостојна изложба на фотографија на пресседателот на Чешкиот Фото Сојуз – Гарик Аверсан. Истиот е мајстор на фотографија на ФИАП, а неговата службена посета на Македонија ќе ја искористиме, за да ги избегнеме патните трошкови.

**Тумба 2015**

Во склоп на фестивалот „Малински“, во програмата е влезена клупската изложба Тумба. Минатата година фестивалот се одржа во ноември, но плановите на клубот се фестивалот да биде поместен во мај, со што клупската изложба „Тумба” би се одржала шест месеци од предвиденото. На изложбата ќе излагаат членовите од клубот, односно ќе се претстават со фотографии кои во изминатиот период биле наградувани на домашен терен и ширум светот. Поради скратување на временскиот интервал членовите ќе мора да се активираат повеќе со творечките активности, кои би требале да продуцираат нови фотографии, односно материјал за изложбата.

Отварање на изложбата е планирано да се одржи во НУЦК Трајко Прокопиев.

**Круг 2015**

Меѓуклупската изложба на уметничка фотографија „Круг”, веќе и традиционална, предвидено е да се одржи во рамките на фестивал „Малински”, односно во мај 2015 година. Втората по ред меѓуклупска изложба на фотографија предвидено е да биде помеѓу ФК Куманово и ФКК Битола, а селекторот да е биде од ФК Пиксел – Кичево или ФКК Види од Крива Паланка.

Излагањето е предвидено во Уметничката Галерија на Куманово.

**Жените и фотографијата 2015**

По повод денот на жената 8-ми Март, но и поради бројот на женските членови и годинава клубот предвидува да продолжи со организација на изложба во март насловена како Жените и фотографијата 2015. На оваа изложба ќе се претстават авторките на клубот со своите дела, со што ќе го обележат овој ден. Изложбата е планирана во Март во Центарот за култура.

**Art Side 2015**

Во ноември 2015 година е предвидено да се организира меѓуклупска изложба на уметничка фотографија под името Art Side 2015. На изложбата е предвидено да има 6 теми и тоа: Open mono, Open color, Travel, People, Women и Street. За членови на жирито и патронажите сеуште не е одлучено.

**Образовни активности во 2015**

Како и во 2014, така и во 2015 година, ФК Куманово ќе организира фото школа, со цел ширење на фотографската уметност во градот, но и збогатување на членството. Курсот по фотографија ќе биде поделен во три дела и тоа: теорија, пракса и дигитална лабараторија(photoshop). Предавачи ќе биде Владимир Јовановски, Александар Драгишевски и Марина Крстиќ. На најдобрите и најуспешните курсисти ќе им биде одобрен влез во членство на ФК Куманово. Образовните активности се со цел да се привлечат млади членови кои би ја продолжиле традицијата и богатата историјата на клубот.

**Излагачки активности**

Членовите на ФК Куманово и во 2015 година ќе излагаат на повеќе изложби на уметничка фотографија, како на домашен терен така и надвор од државата. Планирано е да се настапи на Денови на Македонската Фотографија, Тумба 2015, Круг 2015, Art Side 2015 и други меѓународни изложби на уметничката фотографија за кои раководството на клубот ќе се потруди да обезбеди бесплатна котизација.

**Извори на финансирање**

ФК Куманово за 2015 година има изготвено детален план за проектот насловен како „Фестивал Малински”, кој беше пуштен до Министерството за Култура на Република Македонија, но на кој добивме негативен одговор. Ова значи дека фестивалот повторно ќе го само финансираме.

Исто така планирано е и изготвување на проекти и нивно аплицирање до странските амбасади, се со цел полесна организација и спроведување на изложбите на фотографија.

**Архивирање на фотографски материјал**

Со цел на подобро чување, прибирање и едноставност при барање фотографски матријал, клубот предлага секој член на клубот да си има посебна папка во клубот за складирање на истите. Можеби не во блиска иднина но по повеќе изминати години, при правење на Монографија и слично, пребарувањето на материјали ќе биде многу по лесно.

**Работа на терен и Фото Сафарија**

Членовите на Фото клубот Куманово во 2015 година планираат да ги покријат позначајните настани од областа на уметност, култура, спорт и други активности во нашиот град. Исто така се планираат повеќе фото сафарија во оклината на Кумановско односно на повеќе локалитети кои имаат историско, културно и уметничко значење. Планирани се да се посетат и повеќе локации во Македонија и надвор од неа се со цел да се отслика времето во кое живееме со што ќе оставиме мала трага за идните генерации.

**Проект “100 Најдобри македонски фотографи”**

Како идеа за 2015 година на ФК Куманово е да направи проект, книга на 100 најдобри фотографи од Македонија. Ваквиот потег се смета за доста корисен како и за историјата на фотографијата во Македонија, така и за бенефитот на фотографите од државата. Секој фотограф ќе може да конкурира со своите дела со останатите фотографи, за да се најде во едно вакво издание кое ќе остане спомен и пример за уметничка фотографија во времето кога се творела.

За да се изработи ваков тип на издание, односно за да се соберат доволно финансиски средства потребно е плаќање на партиципација, поединечно од секој фотограф.

**Светски фотографски организации**

Во 2014 година ФК Куманово направи голем исчекор и се зачлени во светската фотографска организација FIAP, со што ФК Куманово доби бенефит. Во 2015 година ФК Куманово планира да се зачлени и во другите светски организации.

03 Фебруари 2015 ФК Куманово

Куманово